Grinderen

Grinderen er et vann 214 moh i en øvre gren av Børtervassdraget, mellom Søndre Krokvannet i Losbyvassdraget og Nordbysjøen. Vannet ligger på grensa mellom Rælingen og Enebakk kommuner, omtrent midt i Østmarka naturreservat.

Vannet har tilsig fra flere små bekker og tjern, og avløp mot sør gjennom Grinderbekken til Støttumfjorden i Børtervanna. Det var ved Grinderbekken at ett av to beverpar ble satt ut i 1975, etter at beveren var blitt utryddet i Østmarka på 1800-tallet. Det er nå en livskraftig beverstamme i marka, og åpnet for kvotejakt fra 1998.

Referanser
Kilde: Gudbrand Framgården iflg. Frie Fugler forlag om Østmarka

Kategori:Østmarka
Kategori:Innsjøer i Rælingen
Kategori:Innsjøer i Enebakk
Kategori:Østmarka nasjonalpark